കശ്മീരില് മൂന്ന് ഭീകരരെ കൂടി വധിച്ചു സൈന്യം കനത്ത തിരിച്ചടി നല്കി ദില്ലി: കാശ്മീരില് ഭീകരര്ക്ക് കനത്ത തിരിച്ചടി നല്കി ഇന്ത്യന് സൈന്യം. ഷോപിയാനില് രാത്രി മുഴുവന് തുടര്ന്ന എറ്റുമുട്ടലില് മൂന്നു ഭീകരരെ സൈന്യം വെടിവെച്ചു കൊന്നു. ഇന്നലെ രണ്ടു ഭീകരരെ സൈന്യം വധിച്ചിരുന്നു. അടുത്തിടെ കാശ്മീരില് നിരപരാധികളെ വെടിവെച്ചു കൊന്ന സംഭവങ്ങളില് പങ്കുളളവരാണ് മരിച്ച രണ്ടു ഭീകരരെന്ന് പോലീസ് പറഞ്ഞു. മലയാളി അടക്കം അഞ്ചു സൈനികര് ഇന്നലെ കശ്മീരില് വീരമൃത്യു വരിച്ചിരുന്നു. സുരന്കോട്ട് വനമേഖലയില് ഒളിച്ചിരിക്കുന്ന ഭീകരരെ തുരത്താന് ശ്രമിക്കുമ്ബോഴായിരുന്നു സൈനികര് വെടിയേറ്റ് കൊല്ലപ്പെട്ടത്. കൊട്ടാരക്കര കുടവട്ടൂര് സ്വദേശിയാണ് 24 കാരനായ വൈശാഖ്. പൂഞ്ചിലെ സേവന കാലാവധി അവസാനിക്കാന് രണ്ടു മാസം മാത്രം ബാക്കിയുളളപ്പോഴാണ് തീവ്രവാദികളുമായുളള ഏറ്റുമുട്ടലില് വൈശാഖ് വീരമൃത്യു വരിച്ചത്. ഇക്കഴിഞ്ഞ പുതുവര്ഷ ദിനത്തിലാണ് സ്വരുക്കൂട്ടി വച്ചിരുന്ന സ്വന്തം സമ്ബാദ്യവും വായ്പയും എല്ലാം ചേര്ത്ത് വീടെന്ന സ്വപ്നം വൈശാഖ് യാഥാര്ഥ്യമാക്കിയത്. പിന്നീട് ഒരവധിക്കാലം മാത്രമാണ് വൈശാഖിന് ഈ വീട്ടില് ചെലവിടാന് കഴിഞ്ഞത്. നാലു മാസം മുമ്ബാണ് വൈശാഖ് അവസാനമായി നാട്ടിലെത്തിയത്. ബന്ധുക്കളുടെയും നാട്ടുകാരുടെയും സുഹൃത്തുക്കളുടെയുമെല്ലാം പ്രിയങ്കരനായിരുന്നു ചെറുപ്പക്കാരന്. അമ്മ ബീനയെയും വിദ്യാര്ഥിനിയായ സഹോദരി ശില്പയെയും എങ്ങിനെ ആശ്വസിപ്പിക്കണമെന്നറിയാതെ സങ്കടപ്പെടുകയാണ് നാട്ടുകാരും.